Diari Oficial de la Generalitat Valenciana


Sumari del DOGV 5996, del 20-04-2009 (2009/4178)

RESOLUCIÓ de 31 de març de 2009, de la directora general de Comerç i Consum, per la qual es resol l'expedient HE-DG 01/09.
--------------------------------------------------------------------------------------------------------------------------

### Dades del document

Número de DOGV
:   5996

Data del DOGV
:   20-04-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/4178


Data del document
:   31-03-2009

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Castelló de la Plana
    * València
    * Alacant
    * horari comercial
    * dia festiu

RESOLUCIÓ de 31 de març de 2009, de la directora general de Comerç i Consum, per la qual es resol l'expedient HE-DG 01/09. [2009/4178]  
Vistes les sol·licituds presentades per les comissions de comerç interior de les cambres de comerç d'Alcoi, Alacant, Castelló, Orihuela i València, en què demanen autorització per a la pràctica d'un horari comercial excepcional consistent en l'obertura al públic el dia 1 de novembre de 2009, en les demarcacions de les cambres d'Alacant i Orihuela, i el dia 27 de desembre de 2009, en les demarcacions de les cambres d'Alcoi, Castelló i València.  
Atés que l'esmentada sol·licitud es fonamenta en els acords aconseguits per l'Observatori del Comerç Valencià, en les sessions del Ple celebrades el 24 de gener de 2008 i el 28 de gener de 2009.  
Vist que es considera convenient contribuir a facilitar el desenvolupament de les activitats comercials, amb vista a rendibilitzar al màxim les oportunitats de negoci del comerç, alhora que s'aconseguix millorar el nivell de servici envers els consumidors, que veuen reforçades les seues opcions de compra en moments significatius per als seus interessos, necessitats i expectatives, com ara els dies proposats i acordats per les comissions de comerç interior de les cambres sol·licitants, que coincidixen tant amb el preludi com amb la plenitud de la campanya de Nadal/Reis.  
Vist l'informe emés per la Federació Valenciana de Municipis i Províncies, en data 26 de març de 2009, que manifesta la seua conformitat i no planteja cap objecció al fet que els dies proposats siguen habilitats per a la pràctica comercial, mitjançant la concessió de l'horari excepcional sol·licitat.  
Atés el que s'ha disposat en el Decret 69/1999, de 4 de maig, del Govern Valencià, pel qual es desplega la Llei 8/1997, de 9 de desembre, de la Generalitat Valenciana, d'Horaris Comercials de la Comunitat Valenciana (DOGV núm. 3492 d'11 de maig), i valorades les circumstàncies a què fa referència l'article 9, apartat 1 de l'esmentat decret, fent ús de les atribucions que m'atorga la normativa vigent, resolc autoritzar:  
1. L'obertura comercial per als establiments comercials detallistes ubicats en les demarcacions de les cambres de comerç d'Alacant i Orihuela el dia 1 de novembre de 2009, en el seu horari habitual, amb un màxim de 12 hores.  
2. L'obertura comercial per als establiments comercials detallistes ubicats en les demarcacions de les cambres de comerç d'Alcoi, Castelló i València, el dia 27 de desembre de 2009, en el seu horari habitual, amb un màxim de 12 hores.  
L'aplicació d'este horari comercial es farà en tot cas complint estrictament la legislació laboral vigent.  
La present resolució no és definitiva en la via administrativa i contra esta podrà interposar-se recurs d'alçada davant el secretari autonòmic d'Indústria, Comerç i Innovació en el termini d'un mes comptat des de l'endemà de la notificació, d'acord amb el que s'ha establit en els articles 114 i 115 de la LRJ-PAC. Tot això sense perjudici que els interessats puguen exercir qualsevol altre dret que estimen oportú.  
València, 31 de març de 2009.- La directora general de Comerç i Consum: Silvia Ordiñaga Rigo.